

PANEVĖŽIO REGIONO PLĖTROS TARYBA

|  |
| --- |
| Regiono plėtros taryba, Respublikos g. 38, LT-35173 Panevėžys  Tel. 8630 66612, el. p. info@panevezioregionas.lt  Duomenys kaupiami ir saugomi juridinių asmenų registre, kodas 305693732 |

Biržų rajono savivaldybei 2023-04-13 Nr. D-44

Kupiškio rajono savivaldybei Į Nr.

Panevėžio miesto savivaldybei

Panevėžio rajono savivaldybei

Pasvalio rajono savivaldybei

Rokiškio rajono savivaldybei

**DĖL ATSTOVAVIMO PANEVĖŽIO REGIONO PLĖTROS TARYBOS ORGANUOSE**

***Dėl savivaldybių tarybų narių delegavimo į Panevėžio regiono plėtros tarybos kolegiją***

Vadovaujantis Lietuvos Respublikos Regioninės plėtros įstatymu (toliau – Regioninės plėtros įstatymas), regiono plėtros tarybos kolegija (toliau – kolegija) sudaroma iš visų regiono plėtros tarybos steigėjomis (dalyvėmis) esančių savivaldybių merų ir savivaldybių tarybų deleguotų šių savivaldybių tarybų narių (Regioninės plėtros įstatymo 22 straipsnio 1 dalis). Personalinę kolegijos sudėtį tvirtina regiono plėtros tarybos visuotinis dalyvių susirinkimas (Regioninės plėtros įstatymo 21 straipsnio 1 dalies 3 punktas). Kolegijos nario įgaliojimai pasibaigia, kai pasibaigia ar nutrūksta savivaldybės mero ar savivaldybės tarybos nario įgaliojimai; po savivaldybių tarybų rinkimų regiono plėtros tarybos dalyvėmis esančių savivaldybių tarybos privalo deleguoti savo atstovus į kolegiją ne vėliau kaip per 2 mėnesius nuo pirmojo naujos savivaldybės tarybos posėdžio (Regioninės plėtros įstatymo 24 straipsnio 3 dalis).

Lietuvos Respublikos Vietos savivaldos įstatymo (toliau – Vietos savivaldos įstatymas) 27 straipsnio 2 dalies 17 punktas nustato mero atstovavimą savivaldybei regiono plėtros tarybos kolegijoje.

Vietos savivaldos įstatymo 15 straipsnio 2 dalies 35 punkte nurodyta, kad savivaldybės tarybos narių delegavimas į regiono plėtros tarybos kolegiją yra savivaldybės tarybos kompetencija.

Panevėžio regiono plėtros tarybos (toliau – Taryba) steigimo sutartyje[[1]](#footnote-1) VI sk. 8 punkte ir Tarybos nuostatų[[2]](#footnote-2) 32punkte nustatyta, kad savivaldybių tarybos į Tarybos kolegiją deleguoja:

* Biržų rajono savivaldybės taryba – 1 savivaldybės tarybos narį;
* Kupiškio rajono savivaldybės taryba – 1 savivaldybės tarybos narį;
* Panevėžio miesto savivaldybės taryba – 2 savivaldybės tarybos narius;
* Panevėžio rajono savivaldybės taryba – 1 savivaldybės tarybos narį;
* Pasvalio rajono savivaldybės taryba – 1 savivaldybės tarybos narį;
* Rokiškio rajono savivaldybės taryba – 1 savivaldybės tarybos narį.

Remiantis aukščiau išdėstyta informacija ir vadovaujantis kolegijos darbo reglamento 4 ir 5 punktais[[3]](#footnote-3), prašome Jūsų ne vėliau kaip per 2 mėnesius nuo pirmojo naujos savivaldybės tarybos posėdžio deleguoti Jūsų savivaldybės tarybos narį (-ius) į kolegiją, pateikiant priimto sprendimo kopiją.

Atkreipiame dėmesį, kad į kolegiją deleguotas savivaldybės tarybos narys ne vėliau kaip per 10 darbo dienų nuo savivaldybės tarybos sprendimo deleguoti jį į kolegiją dienos turi pateikti Tarybai:

* užpildytą anketą dėl nepriekaištingos reputacijos[[4]](#footnote-4) (forma pridedama);
* savo asmens duomenis, kurie turi būti registruojami Juridinių asmenų registre (asmens kodą, gyvenamosios vietos adresą).

Siekdami efektyviai vykdyti Panevėžio regiono plėtros tarybos funkcijas, įvertinę teisės aktuose nustatytus terminus bei reikalingas atlikti procedūras, susijusias su 2014–2020 metų Europos Sąjungos fondų investicijų veiksmų programos įgyvendinimu bei siekį planuoti naujas investicijas 2022–2030 m. Panevėžio regiono plėtros plane, prašome Jūsų deleguoti į Panevėžio regiono plėtros tarybos kolegiją atitinkamą skaičių savivaldybės tarybos narių kaip galima greičiau.

***Dėl atstovavimo Panevėžio regiono plėtros tarybos visuotiniame dalyvių susirinkime***

Vadovaujantis Regioninės plėtros įstatymo 19 straipsniu visi Tarybos steigėjai (regiono savivaldybės) nuo Tarybos įregistravimo Juridinių asmenų registre tampa jos dalyviais ir įgyja Regioninės plėtros įstatyme, kituose įstatymuose ir nuostatuose nustatytas dalyvio teises, tame tarpe ir teisę dalyvauti ir balsuoti Tarybos visuotiniame dalyvių susirinkime.

Nuostatų2 11.3 papunktyje nustatyta, kad regiono plėtros tarybos dalyvis turi užtikrinti savo įgalioto asmens dalyvavimą regiono plėtros tarybos visuotiniuose dalyvių susirinkimuose.

Atsižvelgiant į tai, prašome užtikrinti įgalioto asmens dalyvavimą Tarybos visuotiniuose dalyvių susirinkimuose ir informuoti kas atstovaus Jūsų savivaldybei Tarybos visuotiniuose dalyvių susirinkimuose.

PRIDEDAMA. Anketos dėl nepriekaištingos reputacijos forma, 2 lapai.

|  |  |
| --- | --- |
|  |  |
|  |  |

Administracijos direktorė Kristina Udrienė

Kristina Udrienė, tel. 8 630 66612, el. p. [kristina.udriene@panevezioregionas.lt](mailto:kristina.udriene@panevezioregionas.lt)

Panevėžio regiono plėtros tarybos

kolegijos darbo reglamento

1 priedas

**(Anketos dėl nepriekaištingos reputacijos forma)**

**ANKETA DĖL**

**NEPRIEKAIŠTINGOS REPUTACIJOS**

\_\_\_\_\_\_\_\_\_\_\_\_\_\_\_\_\_\_

*(data)*

\_\_\_\_\_\_\_\_\_\_\_\_\_\_\_\_\_\_

*(sudarymo vieta)*

1.

*(anketą pildančio asmens vardas ir pavardė, gimimo data)*

2. Pozicija, į kurią esate deleguotas (pažymėkite tinkamą):

□ Regiono plėtros tarybos kolegijos narys

□ Regiono plėtros tarybos partnerių grupės narys

3. Ar esate pripažintas kaltu dėl tyčinio nusikaltimo padarymo ir turite neišnykusį ar nepanaikintą teistumą arba nepasibaigusį laidavimo terminą?

*(jeigu taip, nurodykite, kada ir už ką nuteistas)*

4. Ar esate pripažintas kaltu dėl nusikaltimo valstybės tarnybai ir viešiesiems interesams1 ar dėl korupcinio pobūdžio nusikaltimo, kaip jis apibrėžtas Lietuvos Respublikos korupcijos prevencijos įstatyme,2 padarymo ir turite neišnykusį ar nepanaikintą teistumą arba nepasibaigusį laidavimo terminą?

*(jeigu taip, nurodykite, kada ir už ką nuteistas)*

5. Ar esate pripažintas kaltu dėl nusikaltimo, kuriuo padaryta turtinė žala valstybei, ir turite neišnykusį ar nepanaikintą teistumą arba nepasibaigusį laidavimo terminą?

*(jeigu taip, nurodykite, kada ir už ką nuteistas)*

6. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams1 ar korupcinio pobūdžio baudžiamojo nusižengimo, kaip jis apibrėžtas Korupcijos prevencijos įstatyme,2 padarymo ir nuo apkaltinamojo nuosprendžio įsiteisėjimo dienos nepraėjo 3 metai arba yra nepasibaigęs laidavimo terminas?

*(jeigu taip, nurodykite, kada ir už ką nuteistas)*

7. Ar buvote atleistas iš valstybės tarnautojo pareigų už Lietuvos Respublikos valstybės tarnybos įstatyme nurodytus šiurkščius pažeidimus3 arba Valstybės tarnybos įstatymo nustatytu atveju pripažintas padaręs šiurkštų tarnybinį nusižengimą, už kurį turėtų būti skirta tarnybinė nuobauda4 – atleidimas iš pareigų, ir nuo atleidimo iš pareigų dienos arba nuo pripažinimo padarius šiurkštų tarnybinį nusižengimą dienos nepraėjo 3 metai?

8. Ar buvote atleistas iš darbo, pareigų ar praradęs teisę verstis atitinkama veikla už kituose įstatymuose keliamo nepriekaištingos reputacijos reikalavimo neatitiktį ar elgesio (etikos) normų pažeidimą ir nuo atleidimo iš darbo, pareigų ar teisės verstis atitinkama veikla praradimo dienos nepraėjo 3 metai?

*(jeigu taip, nurodykite, kada ir už ką nuteistas)*

9. Ar buvote atleistas arba pašalintas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo arba pašalinimo iš pareigų dienos nepraėjo 3 metai?

*(jeigu taip, nurodykite, kada ir už ką nuteistas)*

10. Ar esate arba buvote uždraustos organizacijos narys ir nuo narystės pabaigos nepraėjo 3 metai?

Patvirtinu, kad pateikta informacija surašyta asmeniškai ir yra teisinga. Esu informuotas, kad:

1) visus šioje anketoje nurodytus asmens duomenis tvarkys:

- jeigu esu deleguotas į regiono plėtros tarybos kolegijos narius – regiono plėtros tarybos administracijos direktorius ir darbuotojai (kai steigiama Regiono plėtros taryba –Regiono plėtros tarybos steigimo sutartyje nurodytas steigiamos Regiono plėtros tarybos atstovas) ir regiono plėtros tarybos visuotinis dalyvių susirinkimas manęs įtraukimo į Regiono plėtros tarybos kolegijos narių personalinę sudėtį tikslais;

- jeigu esu deleguotas į regiono plėtros tarybos partnerių grupės narius – regiono plėtros tarybos administracijos direktorius ir darbuotojai ir regiono plėtros tarybos kolegijos nariai manęs įtraukimo į Regiono plėtros tarybos Partnerių grupės narių personalinę sudėtį tikslais.

2) mano, duomenų subjekto, teisės užtikrinamos vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Man paaiškinta, kad, paaiškėjus bent vienai aplinkybei, dėl kurios negaliu būti anketos 2 punkte nurodyto organo nariu, gali būti atsisakyta mane įtraukti į anketos 2 punkte nurodyto organo personalinę sudėtį arba galiu būti išbrauktas iš jos.

Pretendentas

(Parašas)

(Vardas ir pavardė)

(Data)

–––––––––––––––––––

1. Panevėžio regiono plėtros tarybos steigimo sutartis sudaryta 2020 m. lapkričio 16 d. [↑](#footnote-ref-1)
2. Panevėžio regiono plėtros tarybos nuostatai, patvirtinti Panevėžio regiono plėtros tarybos steigiamojo susirinkimo 2020 m. lapkričio 20 d. sprendimu Nr. VS-1 „Dėl Panevėžio regiono plėtros tarybos nuostatų tvirtinimo“ (toliau – Nuostatai). [↑](#footnote-ref-2)
3. Tarybos kolegijos reglamento, patvirtinto Panevėžio regiono plėtros tarybos steigiamojo susirinkimo 2020 m. lapkričio 20 d. sprendimu Nr. VS-2 „Dėl Panevėžio regiono plėtros tarybos kolegijos darbo reglamento tvirtinimo“ (akt. red. Panevėžio regiono plėtros tarybos visuotinio dalyvių susirinkimo 2023 m. vasario 6 d. sprendimas Nr. VS-1) 4 punktas – „Po savivaldybių tarybų rinkimų Regiono plėtros tarybos administracija raštu kreipiasi į Regiono plėtros tarybos dalyvėmis esančių savivaldybių tarybas, prašydama jų deleguoti savo atstovus į Kolegiją ne vėliau kaip per 2 mėnesius nuo pirmojo naujos savivaldybės tarybos posėdžio. 5 punktas – Regiono plėtros tarybos dalyve (steigėja) esančios savivaldybės tarybos į Kolegiją deleguotas savivaldybės tarybos narys turi ne vėliau kaip per 10 darbo dienų nuo savivaldybės tarybos sprendimo deleguoti jį į Kolegiją dienos pateikti Regiono plėtros tarybos administracijai užpildytą anketą dėl nepriekaištingos reputacijos, kurios forma pateikiama Reglamento 1 priede (toliau – nepriekaištingos reputacijos anketa). Regiono plėtros tarybos administracijos prašymu Kolegijos nariai turi Regiono plėtros tarybos administracijai pateikti savo asmens duomenis, kurie turi būti registruojami Juridinių asmenų registre (asmens kodą, gyvenamąją vietą ir kitus Juridinių asmenų registre registruotinus kolegialaus valdymo organo narių asmens duomenis).“ [↑](#footnote-ref-3)
4. Reglamento 6 punktas – „Savivaldybės tarybos į Kolegiją deleguotas savivaldybės tarybos narys negali būti įtraukiamas į Regiono plėtros tarybos administracijos rengiamą Regiono plėtros tarybos visuotinio dalyvių susirinkimo sprendimo projektą dėl personalinės Kolegijos sudėties patvirtinimo, jeigu nėra pateikta jo užpildyta nepriekaištingos reputacijos anketa arba jeigu iš pateiktos jo užpildytos nepriekaištingos reputacijos anketos paaiškėja, kad į Kolegiją deleguotas savivaldybės tarybos narys, vadovaujantis Regioninės plėtros įstatymo 22 straipsnio 7 dalimi, negali būti laikomas nepriekaištingos reputacijos. Per 3 darbo dienas nuo minėtų aplinkybių sužinojimo dienos, Regiono plėtros tarybos administracija kreipiasi į atitinkamą savivaldybės tarybą, prašydama ją artimiausiame savivaldybės tarybos posėdyje iš naujo deleguoti savo atstovą, kartu nurodydama jos deleguotą atstovą bei priežastis dėl kurių jos deleguotas savivaldybės tarybos narys negali būti Kolegijos nariu.“. [↑](#footnote-ref-4)